SET ปิดบวก 11 จุด ไล่เก็บ “หุ้นรายตัว” หนุน พรุ่งนี้ลุ้นสภาพัฒน์แถลง GDP
SET ปิดบวก 11 จุด ได้ปัจจัยหนุนจากแรงเก็งกำไรหุ้นรายตัว สำหรับแนวโน้มพรุ่งนี้จับตา GDP ไทยไตรมาส 4/65 หากใกล้เคียงคาดอาจหนุนตลาดขึ้นทดสอบแนวต้าน 1,665-1,670 จุด และให้แนวรับไว้ที่ 1,650 จุด
SET ปิดบวก 11 จุด ได้ปัจจัยหนุนจากแรงเก็งกำไรหุ้นรายตัว สำหรับแนวโน้มพรุ่งนี้จับตา GDP ไทยไตรมาส 4/65 หากใกล้เคียงคาดอาจหนุนตลาดขึ้นทดสอบแนวต้าน 1,665-1,670 จุด และให้แนวรับไว้ที่ 1,650 จุด
16 ก.พ. 2566

โดยฝ่ายนักวิเคราะห์ กล่าวว่า ตลาดหุ้นไทยวันนี้ปรับขึ้นตามตลาดหุ้นอื่นในภูมิภาคเอเชีย หลังยอดค้าปลีกของสหรัฐเดือน ม.ค.ออกมาดีกว่าคาด ประกอบกับได้ปัจจัยหนุนจากแรงเก็งกำไรหุ้นรายตัว โดยเฉพาะ บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA แตกพาร์เป็น 0.1 บาท รวมถึงหุ้น บริษัท คาราบาวกรุ๊ป จำกัด (มหาชน) หรือ CBG และ บริษัท โอสถสภา จำกัด (มหาชน) หรือ OSP หลังกระทิงแดงปรับขึ้นราคาขายเป็น 12 บาท เป็นอัพไซด์ต่อ CBG ที่อาจปรับราคาตามมา และ BH กำไรปี 65 โตเด่น หนุนคาดการณ์ผลงาน BDMS น่าจะออกมาดีด้วย
สำหรับแนวโน้มวันพรุ่งนี้ความเคลื่อนไหวของตลาดขึ้นกับตัวเลข GDP ของไทยที่จะมีการเปิดเผยออกมาในช่วงเช้า ตลาดฯ คาดว่าเศรษฐกิจไทยไตรมาส 4/65 จะเติบโตราว 3.3-3.6% หากออกมาตามคาดการณ์จะเป็นปัจจัยหนุนให้ปรับตัวขึ้นทดสอบแนวต้าน 1,665-1,670 จุด พร้อมให้แนวรับที่ 1,650 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 6,889.73 ล้านบาท ปิดที่ 976.00 บาท เพิ่มขึ้น 72.00 บาท
KBANK มูลค่าการซื้อขาย 2,431.28 ล้านบาท ปิดที่ 139.50 บาท ลดลง 2.00 บาท
OSP มูลค่าการซื้อขาย 2,366.09 ล้านบาท ปิดที่ 30.50 บาท เพิ่มขึ้น 1.75 บาท
JMT มูลค่าการซื้อขาย 1,895.15 ล้านบาท ปิดที่ 45.50 บาท เพิ่มขึ้น 2.75 บาท
EA มูลค่าการซื้อขาย 1,588.40 ล้านบาท ปิดที่ 83.25 บาท ลดลง 3.25 บาท